Diari Oficial de la Generalitat Valenciana


Sumari del DOGV 7451, del 27-01-2015 (2015/347)

Notificació de la sentència dictada en el juí verbal número 1425/2010.
----------------------------------------------------------------------

### Dades del document

Número de DOGV
:   7451

Data del DOGV
:   27-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/347


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 1425/2010. [2015/347]  
Juí verbal: desnonament per falta pagament 1425/2010  
Part demandant: Promociones Tinaya, SL.  
Part demandada: Gustavo Valero Fernández i Natalie Alice Justice.  
Sobre: verbals arrendaticis.  
En el juí a què es fa referència s'ha dictat la resolució que té el text que, literalment, és com seguix:  
  
«Torrevieja, 4 d'abril de 2011  
Vistos per M. Isabel Gilabert Vietos, jutgessa substituta d'este Jutjat de Primera Instància número 1 dels d'esta ciutat i el seu partit, estes actuacions de juí verbal seguides entre:  
Demandant: Promociones Tinaya, SL, representat per la procuradora dels tribunals senyora Devesa Partera i la direcció lletrada del senyor Prado Agudo.  
Demandats: Gustavo Valero Fernández i Natalie Alice Justice, en rebel·lia en les presents actuacions.  
Objecte del juí: desnonament per falta de pagament de la renda i reclamació d'una quantitat.  
  
Antecedents de fet  
Primer. Pel procurador de la part actora, es va presentar un escrit de demanda de desnonament, en què va exposar els fets pertinents i va al·legar els fonaments de dret que estimava d'aplicació al cas d'actuacions. Va acabar suplicant que es dictara la sentència per la qual, en síntesi, es declara la resolució del contracte d'arrendament existent entre les parts, el desnonament del demandat amb l'advertència de llançament, pagament de les rendes pendents, més les quantitats degudes fins a la data de la vista, i les costes d'este juí.  
Segon. Admesa a tràmit la demanda, es va convocar les parts a juí que va tindre lloc l'1 d'abril de 2011.  
Tercer. La celebració de la vista de juí verbal va tindre lloc el mencionat dia, la qual es va portar a efecte, amb compareixença en forma de la part actora i sense la presència de la part demandada, per la qual cosa va ser declarat en situació de rebel·lia processal, en la qual es van practicar les proves proposades i admeses, a continuació es va donar per finalitzat l'acte i van quedar les actuacions pendents de dictar sentència.  
  
Dispositiva  
I. Estime la demanda interposada per la procuradora dels tribunals senyora Devesa Partera, en nom i representació de Promociones Tinaya, SL, contra Gustavo Valero Fernández i Natalie Alice Justice, en rebel·lia en les presents actuacions.  
II. Declare resolt el contracte d'arrendament de local de negoci, firmat per les parts el dia 17 de juny de 2009, per falta de pagament de la renda.  
III. Condemne Gustavo Valero Fernández i Natalie Alice Justice:  
1. Al pagament de la quantitat de 12.600 euros, més les quantitats que es meriten fins a l'efectiva possessió de l'immoble, i l'interés legal corresponent des de la data d'interposició de la demanda.  
2. Al pagament de les costes del procés.  
S'unirà un testimoniatge d'esta resolució a les actuacions principals i se'n portarà l'original al llibre de sentències d'este jutjat.  
Així, notifiqueu esta resolució a les parts, prevenint-los que contra esta resolució judicial pot interposar-se un recurs d'apel·lació dins dels cinc dies següents a la seua notificació, que s'interposarà davant d'este jutjat i serà resolta per l'Audiència Provincial d'Alacant. Per a la interposició d'este recurs, la part haurà de consignar en el compte del jutjat la quantitat de 50 euros. L'admissió del recurs necessita que, en preparar-se, s'haja consignat, en l'oportuna entitat de crèdit i en el compte de depòsits i consignacions obert a nom del jutjat, la quantitat objecte de dipòsit, la qual cosa s'haurà d'acreditar. No s'admetrà a tràmit cap recurs que no tinga el dipòsit constituït. El ministeri fiscal quedarà exempt de constituir-ne el depòsit. Si el recurrent haguera incorregut en defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb aportació, si és el cas, de documentació acreditativa. Si no ho efectuara, es dictaria una interlocutòria que posaria fi al tràmit del recurs o que no admetria la demanda, i esdevindrà ferma la resolució impugnada (DA 15a de la Llei Orgànica 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, per la qual es modifica la Llei Orgànica 6/1985, d'1 de juliol, del Poder Judicial).  
Així, esta és la meua sentència, que pronuncie, mane i firme, en el dia de la seua data.  
Diligència de publicació. En el dia de la data, el jutge que subscriu esta resolució ha procedit a publicar-la per mitjà de lectura íntegra, constituït en audiència pública, de la qual cosa jo, la secretària judicial, en done fe.»  
  
Atés que es desconeix el domicili o residència actuals de la part demandada, per resolució de hui, pel jutge, de conformitat amb allò disposat en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis d'este jutjat o butlletí oficial, per a portar a efecte la diligència de notificar per edictes en el Diari Oficial de la Comunitat València.  
  
Torrevieja, 17 de desembre de 2014.- El secretari judicial: José Antonio Villalgordo Cárceles.